Gesiene boer (71) 'koelbloedig vermoor' | Maroela Media
Gesiene boer (71) 'koelbloedig vermoor'
'n 71-jarige beesboer van Vredefort in die Vrystaat is Sondagoggend buite sy huis deur 'n groep verdagtes oorval en doodgeskiet.
AO Lorain Earle, woordvoerder van die polisie, het die boer as Dirk Steenkamp geïdentifiseer. Volgens Earle was Steenkamp 'n gesiene sakeman en boer van die omgewing.
Steenkamp is Sondagoggend vroeg uit sy huis om ondersoek na 'n waterpomp op die plaas in te stel. Hy was gewapen.
"Die verdagtes het hom oorval terwyl hy nog aan die waterpomp gewerk het," sê sy. "Hulle het hom geskiet en sy vrou het die skote gehoor. Sy het daarna die polisie en die buurtwagte ontbied, waarna die verdagtes op die vlug geslaan het."
Die verdagtes het glo net 'n selfoon en 'n vuurwapen in die voorval gesteel.
Volgens Earle is Steenkamp op die toneel dood. "Daar was niks wat paramedici vir hom kon doen nie," sê sy.
'n Naasbestaande van die Steenkamps wat anoniem wou bly, het aan Maroela Media gesê die Vredefort-gemeenskap is kwaad én in rou. "Ons is vandag baie kwaad. Hulle het hom koelbloedig vermoor en eenvoudig weggehardloop."
Earle kon nie bewerings bevestig dat Steenkamp se moord met teregstelling te doen gehad het soos daar op sosiale media beweer word nie.
Niemand is nog in verband met die voorval in hegtenis geneem nie. Die polisie fynkam tans die gebied vir die verdagtes.
'n Saak van moord en roof is geopen.
Aggenee, nou gaan dit té ver! Cyril Ramaphosa moet nóu wys hy staan vir reg en geregtigheid!
Se dankie aan Julius malema wat die plaasmoorde aanhits my innnige simpatie aan sy vrou en naas bestaandes .het nie meer woorde nie ONS DIEN N GROOT GOD WAT NIE SLASP OF SLUIMER NIE
Ai wys ons asb hoe om op te staan!
Mense julle gryp na die President, hy ken jou nie en gaan jou ook nie ken. Hierdie was nie eerste en is ook nie die laaste. God behoed ons op hierdie staduim om nie op te staan nie en God sal ons ook deur hierdie krisisse lei nie Rhamaposa nie.